
Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC


	Bucureşti,
	  28.11.2011

	Nr.
	  26/503




Către,
BIROUL PERMANENT AL
CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru prelungirea perioadei prevăzute la alin.(22) al art.241 din Ordonanţa Guvernului nr.84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, trimis comisiei pentru examinare pe fond, cu adresa nr. PL.x 643 din 21 noiembrie 2011.

PREŞEDINTE,

Vasile GHERASIM
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

R A P O R T

asupra proiectului de Lege pentru prelungirea perioadei prevăzute la alin.(22) al art.241 din Ordonanţa Guvernului nr.84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 643 din 21 noiembrie 2011, cu dezbaterea pe fond, în procedură de urgenţă, a proiectului de Lege pentru prelungirea perioadei prevăzute la alin.(22) al art.241 din Ordonanţa Guvernului nr.84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, înregistrat sub nr.26/503  din 22 noiembrie 2011.


Potrivit dispoziţiilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 


Senatul a adoptat proiectul de lege, în şedinţa din data de 16 noiembrie 2011.


Consiliul Legislativ, prin avizul nr.954 din 5.09.2011, a avizat favorabil proiectul de lege.


Proiectul de lege are ca obiect de reglementare prelungirea cu 6 ani a perioadei de detaşare a poliţiştilor şi personalului contractual detaşaţi de la Ministerul Administraţiei şi Internelor la serviciile publice comunitare de evidenţă a persoanelor, cu acordul acestora, prevăzut la alin.(2) al art.24 din Ordonanţa Guvernului nr.84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor.

Prin prezentul act normativ se asigură atât cadrul instituţional necesar, asigurarea stabilităţii juridice a raporturilor de serviciu/muncă ale poliţiştilor şi personalul contractual detaşaţi, cât şi reducerea cheltuielilor bugetare. Măsura prelungirii perioadei de detaşare a personalului specializat de la Ministerul Administraţiei şi Internelor nu este doar necesară, ci şi singura posibilă.

În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege sus menţionat, în şedinţa din 28 noiembrie 2011.


La lucrările comisiei au fost prezenţi 24 deputaţi, din totalul de 28 membri ai comisiei.

La dezbateri a participat, în calitate de invitat, doamna Irina Alexe, şef Departament Relaţia cu Parlamentul din Ministerul Administraţiei şi Internelor.


Raportul comisiei a fost adoptat cu unanimitate de voturi.

În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, aprobarea proiectului de Lege pentru prelungirea perioadei prevăzute la alin.(22) al art.241 din Ordonanţa Guvernului nr.84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, în forma adoptată de Senat.

În raport de obiectul şi conţinutul reglementării, proiectul de lege face parte din categoria legilor ordinare.
	

PREŞEDINTE,
	      SECRETAR,

	             Vasile GHERASIM
	Gheorghe CIOCAN


Consilier, Sofia CHELARU
